Държавен вестник, бр. 29, 2024 г., стр. 17

БРОЙ  29	
Д Ъ Р Ж А В Е Н  В Е С Т Н И К 	
СТР.  17  
и мотиви към проекта (л. 265 – 271), в които 
са посочени съображения, които повтарят 
вече изложените в мотивите на л. 247 – 253. 
Не са одобрени предложенията на директора 
на РЗИ – Силистра.
На 26.05.2022 г. е проведено заседание на 
ръководството на Министерството на здраве­
опазването (л. 310), на което е приет оконча­
телно проектът за Наредбата. Протоколното 
решение е подписано от заместник-министър 
Л. Бакаливанов при условията на заместване 
съгласно заповед от 20.05.2022 г. (л. 311). На 
същата дата 26.05.2022 г. Наредбата е изпра­
тена до „Държавен вестник“ за обнародване с 
придружително писмо от 26.05.2022 г. (л. 312). 
Обнародването е направено в ДВ, бр. 40 от 
31.05.2022 г., в сила от 31.05.2022 г.
По делото е представена цялата преписка 
по допълване на чл. 12 от Наредбата, но тъй 
като тази разпоредба не е предмет на оспор­
ване, не следва да се обсъжда.
От така установената фактическа обстанов­
ка тричленен съдебен състав на пето отделение 
на Върховния административен съд направи 
следните правни изводи:
1. Наредбата е издадена от компетентен 
административен орган – министър на здра­
веопазването, като е подписана от заместник-
министър въз основа на заповед за заместване 
и в предписаната законова форма по чл. 7, 
ал. 2 от ЗНА (л. 311 – 312).
Неоснователно е твърдението, че не е спа­
зено изискването за извършване на оценка за 
въздействие на проекта на Наредбата по чл. 20 
от Закона за нормативните актове. ЗНА урежда 
подготовката, изменението и прилагането на 
нормативните актове. Съгласно чл. 19, ал. 1 от 
ЗНА съставителят на проект на нормативен 
акт извършва оценка на въздействието на 
нормативния акт, когато това е предвидено в 
този закон. Съгласно чл. 20, ал. 2 от ЗНА из­
вършването на частична предварителна оценка 
на въздействието предхожда изработването 
на всеки проект на закон, кодекс и подзако­
нов нормативен акт на Министерския съвет, 
каквато не е настоящата хипотеза. Цялостна 
предварителна проверка задължително се 
извършва съгласно чл. 20, ал. 3 от ЗНА при 
изработване на нови закони и кодекси или 
при изработване на проекти на нормативни 
актове, за които оценката по ал. 2 е показала, 
че може да се очакват значителни последици. 
Във всички останали случаи и предвид чл. 20, 
ал. 4 от ЗНА цялостна предварителна оценка 
на въздействието може да се извърши по пре­
ценка на съставителя на проекта. В случая 
предмет на оспорването е нормативен адми­
нистративен акт, който се приема от орган 
по чл. 115 от Конституцията на Република 
България – министър на здравеопазването, 
а не от Министерски съвет, и извършването 
на частична проверка не е задължително, 
защото не е предвидена в закон, а цялостна 
оценка на въздействието се извършва само 
по преценка. Следователно предвид характера 
на акта и приемащия го орган преценката 
за извършване на цялостна предварителна 
оценка е предоставена на съставителя на акта, 
което означава, че не е налице задължително 
извършване на такава оценка, за да бъде тя 
условие за законосъобразност на Наредбата.
2. Неоснователно е твърдението, че прие­
мането на оспорените разпоредби нарушава 
чл. 10, ал. 1 от ЗНА, според който обществени 
отношения от една и съща област се уреждат 
с един, а не с няколко нормативни актове от 
същата степен.
Съгласно пар. 1 от ЗР на Наредба № Н-2 от 
26.05.2022 г. за условията и реда за провеждане 
на диагностика, профилактика и контрол на 
COVID-19 тази наредба се издава на основание 
чл. 60, ал. 5, чл. 61, ал. 17 и 18 и чл. 61а, ал. 7 
от Закона за здравето. Разпоредбата на чл. 1 
от Наредбата посочва предмета на регулация. 
Определят се условията и редът за провеждане 
на диагностика, профилактика и контрол на 
COVID-19, включително: 1. условията и редът 
за извършване на задължителна изолация 
на болни от и заразоносители на COVID-19; 
2. условията и редът за извършване на оцен­
ка на съществуващия епидемичен риск при 
предписване на задължителна изолация в ле­
чебно заведение за болнична помощ на лица, 
болни от COVID-19; 3. условията и редът за 
извършване на задължителна карантина на 
лица, контактни на лица, болни от и зара­
зоносители на COVID-19, както и на лица, 
които са влезли на територията на страната 
от други държави, критериите за определяне 
на контактните лица по чл. 1, т. 3.
Разпоредбата на чл. 60, ал. 1 от ЗЗ гласи, 
че болните от заразни болести, контактните 
с тях лица и заразоносителите подлежат на 
регистрация, задължително съобщаване и 
отчет, като с ал. 2 са делегирани правомощия 
на министъра на здравеопазването с наредба 
да определя заразните болести по ал. 1, реда 
за регистрация, съобщаване и отчет. В случаи 
на биотероризъм или поява на нови, непозна­
ти болести с наредбата по ал. 2 министърът 
определя и реда и начина за надзор, ранно 
оповестяване и предприемане на мерки. Съг-
ласно чл. 60, ал. 5 от ЗЗ на министъра на 
здравеопазването е делегирано правомощието 
да определя с наредби реда и условията за 
провеждане на диагностика, профилактика и 
контрол на отделни заразни болести.
Подзаконов нормативен акт, който е отно­
сим към заразните болести, е Наредба № 21 от 
18.07.2005 г. за реда за регистрация, съобщаване 
и отчет на заразните болести, ДВ, бр. 62 от 
29.07.2005 г., издадена предвид пар. 4 от ДР на 
основание чл. 60, ал. 2 и 3 от ЗЗ. Едновременно 
с издаването на Наредба № Н-2 от 26.05.2022 г.